| Fenerbahçe Basketbol |
| --- |
| Fenerbahçe BasketbolFenerbahçe Basketbol |
| **Lygos** | Basketbol Süper LigiEurolyga |
| **Įkurta** | 1913 m. |
| **Arena** | Ülker sporto ir renginių arena (Talpa: 13 000) |
| **Vieta** | Stambulas, Turkija |
| **Komandos spalvos** | geltona, tamsiai mėlyna          |
| **Prezidentas** | Turkija Ali Kočas |
| **Vyr. treneris** | Lietuva Šarūnas Jasikevičius |
| **Titulai** |  BSL: 12  Turkijos taurė: 7 Prezidento taurė: 7   Eurolyga: 1 |
| **Svetainė** | fenerbahce.org |
| **Apranga** |
| 

|  |  |  |
| --- | --- | --- |
| 

|  |  |
| --- | --- |
| 

Namų jersey

Team colours

**Namų**
 | 

Išvykos jersey

Team colours

**Išvykos**
 |

 |

 |

**Stambulo „Fenerbahçe Basketbol"** – Turkijos krepšinio klubas, įsikūręs Stambulo mieste. Įsteigtas 1913 m. ir yra „Fenerbahçe" sporto klubo, kuriam priklauso įvairių sporto šakų komandos, dalis.

Pagal rėmėjus komanda vadinta: „Fenerbahçe Ülker" (2006–2015 m.), „Fenerbahçe Doğuş" (2017–2018 m.), „Fenerbahçe Beko" (nuo 2018 m.).

Istorija
--------

„Fenerbahçe" sporto klubas įkurtas 1907 m. ir pavadintas pagal Fenerbachčės rajoną Stambule, įsikūrusi šalia tokio pat vardo švyturio (*fener-bahçe* turkiškai reiškia „švyturio sodas"). 1913 m. klube atidaryta krepšinio sekcija, tačiau per karus jos veikla nutrūko, tad nauja krepšinio komanda suburta 1940 m. Ji 1957, 1959 ir 1965 m. laimėjo Turkijos čempionatą ir 6 kartus liko antri, bet 1966 m. įkurus profesionalią Turkijos krepšinio lygą „Fenerbahçe" daug metų negalėjo tapti šalies čempionais, nors nesyk likdavo antri (nusileisdavo Stambulo technikos universiteto komandai (İTÜ), „Efes Pilsen", „Galatasaray"). Po daugelio metų pertraukos, „Fenerbahçe" Turkijos lygą laimėjo 1990 m.

1959–1960 m. sezone „Fenerbahçe" debiutavo „Eurolygoje", 1995 m. pasiekė Saportos taurės, o 1996 ir 2001 m. – Koračo taurės ketvirtfinalius. 1998 m. patekusi į „Eurolygą", „Fenerbahçe" komanda, kurios gretose buvo Mahmudas Abdulraufas, Markas Miličius, Ibrahimas Kutluajus ir Konradas Makrėjus, pateko į atkrintamųjų varžybų aštuntfinalį, tačiau pralaimėjo Madrido „Real" komandai.

2006 m. vasarą „Fenerbahçe" pasirašė sutartį su maisto pramonės korporacija „Ülker" ir susijungė su sėkmingai tiek Turkijoje, tiek Europoje rungtyniavusia Stambulo „Ülker" komanda. Ji 1995–2006 m. spėjo 4 kartus tapti Turkijos čempione, ir su tokiais žaidėjais, kaip Harunas Erdenajus, Ibrahimas Kutluajus, Maiklas Andersonas, Orhunas Enė, Mirsadas Tiurkdžanas bei Serkanas Erdohanas Penkis sezonus iš eilės nuo 2002 m. iki 2006 m. pateko į Eurolygos „Top 16" etapą, pakeliui nugalėdama visas geriausias Europos komandas, o 2005 m. pasiekė „Eurolygos" atkrintamąsias varžybas, kuriose nusileido Maskvos CSKA.

Naujoji „Fenerbahçe Ülker" komanda sėkmingai rungtyniavo tiek Turkijos lygoje, per 5 sezonus iškovodama 4 čempionų titulus, tiek tapo nuolatine „Eurolygos" Top-16 dalyve. 2010 m. ir 2011 m. Emiras Preldžičius, Tiurkdžanas, Emeras Onanas ir Roko Leni Ukičius padėjo „Fenerbahçe" iškovoti dvigubą čempionų titulą – Turkijos krepšinio lygos titulą ir taurę, o 2013 m. klubas iškovojo dar vieną taurės laimėtojų titulą.

2013–2020 m. „Fenerbahçe" treniravo vienas žymiausių Europos krepšinio trenerių – Želko Obradovičius. Jau kitame sezone komanda pasiekė „Eurolygos" finalo ketvertą. Kitą sezoną „Fenerbahçe" laimėjo šalies lygą, taurę (su Bogdano Bogdanovičiaus tritaškiu paskutinę sekundę), o „Eurolygos" finale 96:101 pralaimėjo Maskvos CSKA. Kitais metais „Fenerbahçe" tapo pirmąja Turkijos komanda, laimėjusią „Eurolygą" (finale įveikė Madrido „Real"). Komandą į pergalę vedė Bogdanas Bogdanovičius, Ekpė Udohas, Nikola Kaliničius, Janas Veselis, Bobis Diksonas. Kitame sezone finale vėl susitiko tos pačios komandos, bet šįsyk „Real" atsirevanšavo. 2018–2019 m. „Fenerbahçe" taip pat buvo finalo ketverte, bet užėmė 4 vietą.

Pasiekimai
----------

* Turkijos čempionatas: 1957, 1959, 1965 m.
* Turkijos krepšinio lyga: 1990–91, 2006–07, 2007–08, 2009–10, 2010–11, 2013–14, 2015–16, 2016–17, 2017–18 m.
* Turkijos krepšinio taurė: 1966–67, 2009–10, 2010–11, 2012–13, 2016, 2019, 2020 m.
* Turkijos Prezidento taurė: 1990, 1991, 1994, 2007, 2013, 2016, 2017 m.
* Federacijos taurė: 1954, 1958, 1959, 1960, 1961 m.
* Stambulo lyga: 1954–55, 1955–56, 1956–57, 1962–63, 1963–64, 1964–65, 1965–66 m.
* Eurolyga: 2016–17 m.

Lietuviai
---------

* Šarūnas Jasikevičius (2010–2011 m.; treneris 2023– m.)
* Darjušas Lavrinovičius (2010–2011 m.)
* Linas Kleiza (2013–2014 m.)
* Edgaras Ulanovas (2020–2021 m.)

Treneriai
---------

Žymesni Stambulo „Fenerbahçe" treneriai:

* Turkija Samimas Gerečas (1951–1961, 1962–1965, 1965–1966 m.)
* Turkija Altanas Dinčeras (1966–1968, 1971–1973 m.)
* Turkija Mehmetas Baturalpas (1969–1971, 1979–1982 m.)
* Turkija Četinas Jilmazas (1989–1993 m.)
* Turkija Muratas Didinas (1994–1996 m.)
* Turkija Muratas Ezgiulas (1996–1999, 2001–2004 m.)
* Turkija Ajdynas Ersas (2004–2007 m.)
* Juodkalnija Bogdanas Tanjevičius (2007–2010 m.)
* Kroatija Nevenas Spahija (2010–2012 m.)
* Italija Simonė Pjanidžjanis (2012–2013 m.)
* Serbija Želko Obradovičius (2013–2020 m.)
* Serbija Igoris Kokoškovas (2020–2021 m.)
* Serbija Saša Džordževičius (2021–2022 m.)
* Graikija Dimitris Itudis (2022–2023 m.)
* Lietuva Šarūnas Jasikevičius (2023– m.)

Šaltiniai
---------

1. ↑  STAMBULO „FENERBAHČE BEKO" Archyvuota kopija 2021-06-18 iš Wayback Machine projekto. *15min.lt*


|  |  |  |  |
| --- | --- | --- | --- |
| 

| Ž • A • R**2022–2023 m. Eurolygos komandos** |
| --- |
|  |
| 
Berlyno Alba | Stambulo Anadolu Efes | Barselona | Miuncheno Bayern | Vitorijos Baskonia | Belgrado Crvena Zvezda | Milano Emporio Armani | Stambulo Fenerbahçe | Vilerbano ASVEL | Tel Avivo Maccabi | Monakas | Pirėjo Olympiakos | Atėnų Panathinaikos | Belgrado Partizan | Madrido Real | Valensija | Bolonijos Virtus | Žalgiris |

 |